**รายงานการประชุม :** ชี้แจงนโยบายและการเตรียมความพร้อมก่อนเปิดภาคเรียนของโรงเรียนเอกชน

**เมื่อวันที่** **:** 28 ตุลาคม 2565

**ช่องทาง** **:** ผ่านสื่ออิเล็กทรอนิกส์ โปรแกรม Zoom Meeting และ Facebook Live ของสำนักงานคณะกรรมการส่งเสริมการศึกษาเอกชน

**Download เอกสารประกอบการประชุม :**

<https://l.facebook.com/l.php?u=https%3A%2F%2Fdrive.google.com%2Fdrive%2Ffolders%2F1RXfMAJhXuPAGdsFjFtDyOQmRYlEXZ6Ww%3Fusp%3Dsharing%26fbclid%3DIwAR0Cr46hfw-AJILEhWhcAqi1n3QujdLC1JyoCYPSY15QXcHUqboXMPwV4bU&h=AT0mhupV0Ryy622-XjW3BHr4wqtdpMvu2S3Oayx6looZTX-L59YNObZS7DIZBVP9lcVd4zrh5oQOc3SK2j96tObB-oh77puCsbYgMX6JxEM7KqjsXi5me_vFKJNzuPhD2w&__tn__=R>

**นโยบายส่งเสริมการจัดการศึกษาเอกชน โดยรัฐมนตรีว่าการกระทรวงศึกษาธิการ**

- กระแสโลกทำให้กระบวนการเรียนรู้ต่างๆ มีการเปลี่ยนแปลง การศึกษาจะต้องทำให้เยาวชน ยืนอยู่ได้ท่ามกลางการเปลี่ยนแปลงที่เกิดขึ้นในขณะนี้ และมีทักษะชีวิตที่ดีใน ศตวรรษที่ 21

- นอกจากโควิด ก็มีปัญหาเศรษฐกิจ โดยมีงบประมาณเป็นหัวใจสำคัญในการขับเคลื่อน ท่านนายกฯ ได้มีมติให้เพิ่มเงินอุดหนุนรายหัว เพื่อเพิ่มศักยภาพผู้เรียน ขึ้นเป็นขั้นบันได 4 ปี วงเงิน ปีละ 2 พันกว่าล้าน รวม 4 ปี แปดพันล้าน

- ช่วงโควิดได้จัดสรร เงินช่วยเหลือนักเรียน คนละ 2 พันบาท ในทุกระบบโรงเรียน

- ที่ผ่านมามีปัญหาเด็กออกจากระบบ ต้องเร่งแก้ปัญหา โดยมีโครงการคืนน้องกลับสู่ห้องเรียน ทำให้เด็กกลับเข้าระบบ 90 เปอร์เซ็นต์

- มีการสมทบเงินเดือนครูผู้ช่วย โดยเฉพาะครูที่สอนเด็กพิการ เด็กเปราะบาง อยู่ระหว่างร่างระเบียบให้เร็วที่สุด เพื่อที่จะให้ได้เข้าถึงและดูแลนักเรียนได้ในทุกภาคส่วน

- ปัจจุบัน องความรู้ทุกอย่างอยู่ในมือถือ เข้าถึงไม่ยาก ดังนั้นกระบวนการจัดการเรียนการสอน จะเน้นให้นำข้อมูลที่มีอยู่มาคิดวิเคราะห์ สู่เป้าหมายที่จะทำให้เด็กได้คิดเป็นแตกยอดกระบวนการคิดได้ วิธีการเรียนการสอนต้องปรับเปลี่ยนเพื่อสนับสนุนเป้าหมายตรงนี้ ต่างจากเมื่อก่อนที่องค์ความรู้หาได้ไม่ง่าย จึงเป็นการเรียนการสอนแบบเน้นท่องจำ

- เรื่องความปลอดภัยในโรงเรียน ก่อนหน้านี้ได้มีการทำต่อเนื่องมานานแล้วแต่ต้องเน้นย้ำ เพราะในปัจจุบันไม่ใช่แค่ในภายในโรงเรียน แต่ยังเกี่ยวข้องกับสิ่งแวดล้อมภายนอกโรงเรียนอีกด้วย ควรมีการสร้างเครือข่ายทางสังคม ทางกระทรวงได้มีการทำ MOE Safety Center เป็นการสร้างการรับรู้ ตี่นรู้ ให้กับคุณครูและนักเรียน โดยเฉพาะในเรื่องยาเสพยติด ต้องเน้นให้มีความเข้มข้นกว่าเดิม

- ได้มีการร่วมมือกับเจ้าหน้าที่ตำรวจ เตรียมแผนเผชิญเหตุ โดยเริ่มต้นเน้นไปในพื้นที่ที่มีความเสี่ยงมากๆ ทั้งเรื่องยาเสพติดและ ภัยสังคม

- ความปลอดภัยเกี่ยวกับรถรับส่งนักเรียน ต้องมีกลไก ฝึกซ้อม หรือตรวจตราอย่างสม่ำเสมอ ไม่ให้เกิดความผิดพลาดได้ ต้องการเน้นย้ำให้มากยิ่งขี้น

- การสร้างทักษะทางด้านดิจิทัล หลีกหนีไม่พ้น ต้องให้เด็กสามารถใช้เทคโนโลยีดิจิทัลเป็น นอกจากนั้นยังต้องให้ความสนใจเกี่ยวกับความปลอดภัยทางดิจิทัล ต้องสอนกระบวนการรับรู้สื่อที่ถูกต้อง สร้างการรับรู้ในทุกระดับ เนื่องจากเทคโนโลยีดิจิทัลเหมือนเหรียญสองด้านอีกทางหนึ่งสามารถเป็นพิษเป็นภัยได้

- สอนให้เด็กคิดเป็น เป็นทั้งคนเก่งและคนดี มีจิตอาสาเป็นคนดีต่อสังคม รู้จักเสียสละ เป็นผู้ให้ รวมถึงเรียนรู้เกี่ยวกับประวัติศาสตร์ชาติไทย เพื่อให้รู้สึกถึงความภูมิใจในความเป็นชาติ จะต้องมีการสอนประวัติศาสตร์ให้ถูกต้อง ไม่เน้นท่องจำ แต่ทำให้เด็กรู้สึกสนุกสนานในการเรียน ตระหนักถึงสถาบันพระมหากษัตริย์ ที่ทำให้ชาติไทยมีความเข้มแข็งและยั่งยืนมาจนถึงทุกวันนี้

- โรงเรียนเอกชนมีความหลากหลาย ทั้ง โรงเรียนเอกชน โรงเรียนการกุศล โรงเรียนที่มีความยากลำบาก ให้เน้นส่งเสริมและสนับสนุน โรงเรียนที่มีความยากลำบากให้เกิดประสิทธิผลให้มากที่สุด ทั้งผู้สอน และผู้เรียน

- ให้ทุกส่วนของกระทรวงศึกษาธิการ เข้าไปดูแลและขับเคลื่อนไปด้วยความเข้มแข็ง

**นโยบายเลขาธิการคณะกรรมการส่งเสริมการศึกษาเอกชน**

- เน้นให้เป็นคนดี มีความเก่ง มีจริยธรรม มีทักษะใน ศตวรรษที่ 21 มีคุณภาพ มีศักยภาพสูงตามที่แผนยุทธศาสตร์ชาติกำหนดไว้

- ทำให้เป็นโรงเรียนเอกชนที่มีคุณภาพสูง ไม่ว่าจะเป็น หลักธรรมาภิบาล มีความปลอดภัย มีมาตรฐาน

มีศักยภาพในการแข่งขันได้

- ระบบราชการต้องมีคุณภาพ ขับเคลื่อนให้ส่วนราชการใช้ระบบดิจิทัล พร้อมรับการเปลี่ยนแปลง มีธรรมาภิบาล มีทัศนคติที่ดี เน้นการส่งเสริมมากกว่ากำกับควบคุมดูแล อำนวยความสะดวก ให้โรงเรียนมีอิสระในการขับเคลื่อนการศึกษาเอกชนให้มีประสิทธิภาพ

- ในการทำงานให้บรรลุผลต้องมีเครือข่าย ซึ่งศึกษาธิการจังหวัด มีบทบาทสูงที่จะพัฒนาโรงเรียนเอกชน ในส่วนภูมิภาค

- แนวทางในการดำเนินการ จะทำเรื่องนโยบายและแผนเป็นเมนหลัก ได้มีการแต่งตั้งอนุการรมการส่งเสริมการศึกเอกชน มาขับเคลื่อนการศึกษาเอกชน โดยรวมถึงยุทธศาสตร์ กำหนดมาตรการระยะยาวที่จะขับเคลื่อนผ่านคณะกรรมการส่งเสริมการศึกษาเอกชน

- เชื่อมโยงแผนให้สอดคล้องกับ แผนพัฒนาเศรษฐกิจและสังคมแห่งชาติฉบับที่ 13 ปี 2566 - 2570 เพื่อให้เกิดความยั่งยืนต่อเนื่อง

- ปัญหาเรื่องกฎหมายที่มีข้อจำกัดหลายด้าน เช่น สวัสดิการครู หรือเรื่องส่งเสริมสนับสนุนที่ไม่สอดคล้องกับ พรบ. การศึกษา จะทำการเชื่อมโยงความสัมพันธ์ในข้อกฎหมายเพื่อให้สามารถแสดงบทบาท การส่งเสริมการศึกษาเอกชนได้เต็มที่

- เรื่องที่แก้ไขได้ทันทีต้องรีบดำเนินการ เรื่องที่ต้องตัดสินใจให้นำเข้าคณะกรรมการส่งเสริมการศึกษาเอกชน เรื่องใดๆ ที่ต้องดำเนินการร่วมกันกับหน่วยงานอื่น ก็จะต้องค่อยๆ ดำเนินการไป

- ให้นำระบบอิเล็กทรอนิกส์เข้ามาใช้ ซึ่งปัจจุบันได้นำมาใช้เยอะแล้ว แต่ยังขาดการทำความเข้าใจกับโรงเรียน ตอนนี้กำลังแก้ไข พัฒนาระบบให้ดียิ่งขึ้น และเพิ่มการอบรมการใช้ระบบอย่างเต็มที่

- เรื่องงานวิชาการจะเน้นที่โรงเรียนสามัญเป็นหลัก หลักสูตรปกติไม่สามารถตอบโจทย์ผู้เรียนได้ ผู้เรียนต้องเรียนตามถนัด โรงเรียนต้องจัดหลักสูตรได้ตามที่ผู้ปกครองต้องการ ต้องให้โรงเรียนมีอิสระทางวิชาการมากที่สุด ตามมาตรฐานทางวิชาการ และมาตรฐานของชาติกำหนดไว้

- มีห้องเรียนอัจฉริยะ มีการเรียนรูปแบบ Project base learning ควบคู่กับการพัฒนาทักษะ Soft Skill เพื่อให้ผู้เรียนมีความเข้มแข็ง ผลิตคนที่มีคุณภาพ

- เรื่องเงินอุดหนุน มีการศึกษาค่าใช้จ่ายที่จำเป็นเพื่อให้เด็กเข้าถึงการศึกษาอย่างมีประสิทธิภาพ ร่วมกับ โรงเรียนเอกชน ในการให้ข้อมูลต่างๆ ร่วมกับส่วนงานอื่นๆ เช่น ศึกษาธิการจังหวัด

- ในช่วงการประชุม APEC กระทรวงศึกษาธิการ ได้มีหนังสือไปที่โรงเรียนใน กรุงเทพฯ นนทบุรี และ ปทุมธานี ให้มีการปิดการเรียนการสอนช่วงวันที่ 16-18 พฤศจิกายน 2565 แต่ถ้าโรงเรียนมีเหตุจำเป็น เช่น สอนไม่ทัน ก็จะมีการยืดหยุ่นให้ แต่อย่างไรก็ตามขอความร่วมมือถ้าสามารถปิดเรียนในช่วงนั้นได้ และชดเชยการสอนที่หลัง ให้โรงเรียนช่วยประชาสัมพันธ์ การปิดสถานศึกษ ซึ่งสถานศึกษามีอำนาจปิดได้ไม่เกิน 7 วัน โรงเรียนสามารถดำเนินการตามอำนาจที่มีอยู่ได้เลย

- ขอบคุณผู้ร่วมทำบุญกฐิน วันที่ 5 ธันวาคม 2565 ณ จังหวัดเชียงราย

**นโยบายกลุ่มงานโรงเรียนสามัญ**

- ด้านอาคารสถานที่ เน้นสองจุดใหญ่ๆ คือ ทางเข้าออกประตูโรงเรียน ต้องจัดเจ้าหน้าที่ให้ดูแลการเข้า-ออก ไม่ให้บุคคลภายนอกเข้าไปในโรงเรียนหรือแม้แต่ตัวนักเรียนเอง ก็ต้องมีการสังเกตหรือจับพิรุธ อาจเจอ อาวุธ หรือสารเสพติด เข้าไปในโรงเรียน จะช่วยให้แก้ไขปัญหาได้อย่างทันท่วงที อีกจุดคือ จุดลับตาคน เช่น พื้นที่ที่โรงเรียน ไม่ได้ใช้งาน เหตุการณ์ร้ายๆ มักจะเกิดขึ้นในจุดนี้ อาจปิดประตูกั้นไม่ให้มีการลักลอบเข้าไปใช้พื้นที่ รวมถึงอาคารสูง เนื่องจากที่ผ่านมามีบุคลากรตกจากที่สูง ให้มีการล็อคประตูทางขึ้นดาดฟ้า หรือชั้นที่ไม่เปิดการเรียนการสอน

- ด้านรถรับ-ส่ง นักเรียน เกิดขึ้นไม่บ่อยแต่ถ้าเกิดขึ้นแล้วจะก่อให้เกิดความสะเทือนใจ เช่น นักเรียนติดอยู่ในรถรับ-ส่ง นักเรียน ปรกติกระทรวงศึกษาธิการมีระเบียบ การควบคุมดูแลการใช้รถโรงเรียน พ.ศ. 2562 ให้โรงเรียนไปทบทวน และกำกับดูแลให้เป็นไปตามระเบียบนี้ ซึ่งมีสองเรื่องหลักคือ ตัวรถที่ใช้ในการรับ-ส่งนักเรียน ต้องนำรถ ไปจดทะเบียนกับกรมการขนส่งทางบกเพื่อใช้เป็นรถรับ-ส่ง นักเรียน ทางขนส่งจะมีการตรวจสภาพรถและออกใบอนุญาต อีกเรื่องคือ พนักงานขับรถ และคุณครูผู้ควบคุมการรับ- ส่ง เช่น พนักงานขับรถต้องมีประวัติที่ดี ไม่เคยมีคดี มีสารเสพติด ส่วนคุณครูที่ควบคุมบนรถ จะต้องมีบัญชีตรวจสอบจำนวนนักเรียน ทั้งตอนรับและตอนส่ง และให้เน้นย้ำกับผู้ที่เกี่ยวข้อง

- การป้องกันอุบัติเหตุในโรงเรียนเน้นความปลอดภัยการจราจร หน้าโรงเรียน เด็กนักเรียนมักจะถูกรถชนทางม้าลายหน้าโรงเรียน ให้ประสานกับเจ้าหน้าที่ตำรวจเพื่อดูแลความปลอดภัย หรือจัดเจ้าหน้าที่ถือธงอยู่ทั้งสองฝั่งถนน อีกเรื่องคือ การช่วยชีวิต กู้ชีพ ควรจะมีเจ้าหน้าที่ที่ได้รับการฝึกอบรมในการกู้ชีวิต เพื่อช่วยเหลือนักเรียนได้ทันท่วงทีก่อนที่รถพยาบาลจะมาถึง

- ด้านปัญหาทางสังคม ที่เกิดขึ้นบ่อยคือการทำร้ายร่างกายที่เกิดขึ้นในโรงเรียน ทางโรงเรียนควรจัดให้มีคุณครูเป็นผู้ดูแลในเรื่องนี้เป็นกรณีพิเศษ และจัดการจุดอับสายตาที่อยู่ภายในบริเวณโรงเรียน นอกจากนั้นก็เป็นเรื่องชู้สาว โรงเรียนต้องมีการป้อมปรามนักเรียนตั้งแต่ต้น เพราะปัจจุบันมีการใช้สื่อโซเชียล ถ้าเกิดเรื่องขึ้นแล้วจะทำให้เกิดการกระจายข่าวอย่างรวดเร็ว และอีกเรื่องหนึ่งคือการคุกคามทางเพศ ระหว่างครูผู้ชายกับ นักเรียนหญิง ปัญหาเกิดจากการอยู่ตามลำพังของครูชาย กับ นักเรียนหญิง ต้องป้องกันอย่าให้มีช่วงเวลาที่ให้ทั้งสองอยู่ตามลำพัง หรือถ้ามีกิจกรรมที่ต้องทำร่วมกัน ก็ขอให้อยู่ในสายตาของบุคคลอื่น เหตุการส่วนมากจะเกิดขึ้นในห้องพักครู หรือเวลาหลังเลิกเรียนตอนเย็น เรื่องการจัดการกัญชา กัญชง ตามประกาศกระทรวงศึกษา ห้ามนักเรียนและบุคลากรในโรงเรียน ใช้กัญชา กันชง หรือสารที่มีส่วนประกอบ โรงเรียนต้องมีการควบคุมร้านค้า ร้านอาหารภายใน หรือ บริเวณใกล้เคียง ห้ามมิให้มีการขาย อาหารหรือเครื่องดื่มที่มีส่วนผสมของกัญชา กัญชง ซึ่งนักเรียน มักจะนำไปเสพตามสถานที่ลับตาคน

- เรื่องสุขภาพอนามัย โรงเรียนต้องมีห้องพยาบาล และเจ้าหน้าที่ สำหรับดูแลเรื่องการปฐมพยาบาลเบื้องต้น สิ่งที่ต้องระวังตอนนี้คือ โควิด 19 ต้องให้ความรู้แก่นักเรียนเรื่องของการเผ้าระวัง เรื่องการจัดสภาพแวดล้อมให้มีความสะอาด สะดวก ปลอดภัย ทั้งยังคงให้ปฏิบัติตามสุขอนามัยส่วนบุคลคล ตามมาตรฐานอนามัย ถ้านักเรียน หรือครูมีความเสี่ยงสูงให้ตรวจ ATK หรือถ้ามีการเจ็บป่วยจากโควิด จำนวนมากให้แจ้งต่อสาธารณสุขพื้นที่ ถ้านักเรียนป่วยแต่ไม่มีอาการ หรือมีเล็กน้อย ให้นักเรียนมาเรียนที่โรงเรียนได้ โดยโรงเรียนดำเนินการจัดการเรียนการสอนให้เหมาะสมตามมาตรการ 6-6-7 คือ 6 หลัก 6 เสริม 7 เข้ม เว้นระยะนักเรียนที่ป่วยให้ห่างจากคนอื่น ไม่น้อยกว่า 2 เมตร แต่ถ้านักเรียนมีอาการหนัก ให้ดำเนินการส่งต่อตามระบบสาธารณสุขต่อไป ขอเน้นย้ำเรื่องการส่งต่อนักเรียนไปโรงพยาบาล ต้องมีการกำหนดขั้นตอนและผู้ที่รับผิดชอบในส่วนต่างๆ อย่างชัดเจน เช่น ผู้ทำหน้าที่นำนักเรียนส่งโรงพยาบาล ที่สำคัญคือผู้ทำหน้าที่แจ้งผู้ปกครองเพราะที่ผ่านมามักจะเกิดปัญหาจากการสื่อสารซึ่งเป็นสิ่งที่สำคัญ ให้โรงเรียนดำเนินการอย่างเป็นระบบ ที่สำคัญเมื่อมีเหตุที่ต้องส่งต่อนักเรียนเข้ารับการรักษาในสถานพยาบาล ผู้เกี่ยวข้องต้องรายงานเรื่องให้ผู้บริหารทราบ เพื่อดำเนินการติดต่อกับผู้ปกครองนักเรียนให้รับทราบต่อไป ทาง สช ได้ทำเอกสารความปลอดภัยไว้ที่หน้าเว็บ สช แล้ว สามารถเข้าไป Download ได้

**นโยบายกลุ่มงานเลขานุการกรม**

- MOE Safety Center เป็นระบบดิจิทัล เพื่อแจ้งข่าวสาร แจ้งเหตุ ร้องเรียน ร้องทุกข์ สำหรับทุกคนที่พบเห็นเหตุการณ์ต่างๆ ที่เกิดขึ้นทั้งในและนอกโรงเรียน เพื่อให้เกิดการแก้ไขที่ทันเวลา เช่น เรื่องการทำร้ายร่างกาย ทะเลาะวิวาท อุบัติเหตุ ถูกละเมิดสิทธิ ภัยที่ถูกละเมิดทางกายหรือจิตใจ สามารถแจ้งเหตุผ่าน QR Code และสามารถเข้าไปดำเนินการได้ ปัจจุบันได้มีการเปิดใช้ระบบแล้วในบางส่วน ซึ่งในอนาคตจะมีการขยายการใช้งานเพิ่มขึ้นอีก สามารถเข้าถึงได้สี่ช่องทาง ดังนี้

Application : MOE safety Center

Website : [www.moesafetycenter.com](http://www.moesafetycenter.com)

LINE : @MOESafetyCenter

Call Center : 0 2126 6565

เมื่อติดต่อเข้าไปจะมีเจ้าหน้าที่รับข้อมูลและตรวจสอบข้อเท็จจริง นอกจากนั้นสถานศึกษาต้องมีการรายงานการแก้ไขปัญหาให้ทราบผ่านทางระบบ

- โอเปคทอร์ค จะมีรายการสด ผ่าน Facebook Live เพื่อแจ้งข้อมูลข่าวส่ารของ ศธ และข่าวสารอื่นๆ ที่จะเป็นประโยชน์ต่อทุกท่าน เพื่อที่จะนำไปใช้จัดการเรียนการสอนได้อย่างมีประสิทธิภาพ โดยแจ้งผังรายการผ่านเพจ Facebook สช

- ประชาสัมพันธ์กิจกรรมจัดงานกฐินพระราชทาน ในวันที่ 5 ธันวาคม 2565 จะมีงานสมโภชในวันที่ 4 ธันวาคม 2565 เรียนเชิญทุกท่านที่ต้องการร่วมงาน พบกันที่วัดพระสิงค์ หรือร่วมทำบุญ โดยโอนเงินผ่านบัญชีธนาคารกรุงไทย

**นโยบายกลุ่มแผนงานและนโยบาย**

- การดำเนินการกรณีสถานศึกษาเกิดอุทกภัย มีการจัดตั้งศูนย์อำนวยการเพื่อให้เกิดการช่วยเหลือนักเรียนและโรงเรียนที่ประสบภัย

- สถานศึกษาใดประสบเหตุ ให้โรงเรียนเข้าไปรายงานเหตุใน Google Form ที่อยู่ในเว็บของ สช หรือรายงานผ่าน QR Code เพื่อที่จะสามารถช่วยเหลือได้ทันเวลา และเมื่อสถานการณ์คลี่คลาย ให้โรงเรียนรายงานความเสียหายเบื้องต้น รวมทั้งหลักฐานภาพถ่าย ส่งมาที่สำนักงานศึกษาธิการจังหวัด เพื่อดำเนินการของบซ่อมแซมโรงเรียน (แต่มีเงื่อนไขว่าโรงเรียนนั้นจะต้องอยู่ในเขตพื้นที่ ที่ถูกประกาศให้เป็นพื้นที่สาธารณภัย) ซึ่งจะได้รับพิจารณางบประมาณจากงบกลาง โดยให้จัดทำรายละเอียดยื่นที่ศูนย์การศึกษานอกโรงเรียน สำหรับนำเสนอคณะกรรมการอำเภอ และส่งต่อไปที่ศึกษาธิการจังหวัด เพื่อส่งต่อไปให้กับหน่วยงานต้นสังกัดตั้งคณะกรรมการพิจารณา และส่งผลการพิจารณาไปที่สำนักกิจการเพื่อส่งต่อไปที่สำนักกรมบัญชีการ เพื่อเสนอ ครม. ต่อไป

**นโยบายกลุ่มงานกองทุนและสวัสดิการ**

- การขอกู้ยืมเงิน และยืมเงิน ของกองทุนส่งเสริมโรงเรียนในระบบ เพื่อสนับสนุนช่วยเหลือโรงเรียนเอกชนในระบบ ที่ได้จัดตั้งขึ้นตามมติรัฐมนตรี ตั้งแต่ปี 2531

- วัตถุประสงค์ของการกู้ ยืม 1. นำไปก่อสร้างอาคาร 2. ซ่อมแซมอาคาร 3. ซื้ออุปกรณ์การเรียนการสอน 4. พัฒนาคุณภาพการสอน

- ในช่วงโควิด ได้มีการเพิ่มวัตถุประสงค์การกู้ยืมเงินช่วยเหลือข้อที่ 5 โดยจะต้องเป็นโรงเรียนเอกชนที่ได้รับเงินอุดหนุนเท่านั้น โดยวงเงินไม่เกิน 3 ล้านบาท ดอกเบี้ยร้อยละ 2 ต่อปี ติดต่อ 022821000 ต่อ 050-052 ยื่นเอกสารขอกู้

- มีการปรับขนาดโรงเรียนที่จะกู้ยืมเงิน

*(รายละเอียดตามเอกสารประกอบการประชุม)*

**นโยบายกลุ่มงานกองทุนและสวัสดิการ**

- ปรับอัตราเงินอุดหนุน มีผลต่อโรงเรียนที่ขอรับเงินอุดหนุน

- ปรับอัตราเงินอุดหนุนรายหัว แบบขั้นบันได 4 ขั้น

- มีผลใช้ตั้งแต่ปีงบประมาณ 2566

- ให้จัดการเรื่องนักเรียนซ้ำซ้อนในระบบ

- สวัสดิการกองทุนสงเคราะห์ มี 5 ประเภท

1. กองทุนเลี้ยงชีพ

2. สินเชื่อเพื่อสวัสดิการ

3. ค่าการศึกษาของบุตร ตั้งแต่ ชั้นอนุบาล 1 จนถึงระดับ ปริญญาตรี

4. เงินทดแทน สำหรับครูที่ปฏิบัติหน้าที่นอกโรงเรียนแล้วเกิดอุบัติเหตุ ตาย สาบสูญ ทุพลภาพ

5. ค่ารักษาพยาบาล 150,000 บาทต่อคนต่อปี

*(รายละเอียดตามเอกสารประกอบการประชุม)*

**นโยบายกลุ่มงานทะเบียน**

- ระบบสารสนเทศ ของสำนักงานคณะกรรมการส่งเสริมการศึกษาเอกชน

- กำลังทำโปรแกรม ก่อตั้ง ขยาย ย้าย โอน ทั้งโรงเรียนเอกชนในระบบและนอกระบบ

- จะมีทีมงานจัดการอบรมการใช้โปรแกรม ตามโรงเรียนเอกชนตามเขตพื้นที่ต่างๆ

*(รายละเอียดตามเอกสารประกอบการประชุม)*